text: Síðsta høvuðsnavnið á Summarfestivalinum farið av pallinum
text: #000001
text: Roger Hodgson spældi eina frálíka konsert í góða veðrinum í Klaksvík. Hetta var síðsta veruliga høvuðsnavnið fyri í ár, og hann savnaði eina rúgvu av fólki á Vágsbøi - helst meira enn bæði Aqua og Zara Larsson megnaðu ávikavist hóskvøldið og fríggjakvøldið.
text: #000002
text: Um konsertin var líka minnilig sum tann, hann hevði á Vágsbøi í 2006, mugu onnur meta um. Tá gjørdu veður og vindur seg galdandi, tí Hodgson sat í flogfari í 40 tímar, og fekk ikki lent. Til endans eydnaðist tað tó, og hann spældi eina konsert, sum tey - sum vóru har - tosa um enn.
text: #000003
text: Eins og við hinum heimsstjørnunum, vit hava verið á Summarfestivalinum í ár, spældi Hodgson bæði kendar og minni kendar sangir, men tá hann spældi “Breakfast In a America” kom lív í stóru fjøldina, sum mundi røkka heilt niðan til langtjaldið hjá Eta.
text: #000004
text: Hodgson skifti millum ljóðførini keyboard, piano og guittar. Eitt sindur serligt, men riggaði stak væl.
text: #000005
text: Avísir ljóðtrupulleikar vóru í fyrstu løgunum, og trupult var at hoyra hvat Hodgson sang, men sum fráleið bleiv hetta betri, og órógvaði ikki konsertina stórvegis.
text: #000006
text: Eftir fleiri hitt og onnur minni kend løg takkaðu Roger Hodgson og bólkur hansara fyri seg, og fóru av pallinum. Hann rópti tó út til áhoyrararnar, at um fólk ynsktu meira, so var tað bara at siga til.
text: #000007
text: Og tað vildu fólk. Umaftur, umaftur, umaftur!
text: #000008
text: Teir komu aftur á pall og spældu hittini “Give a Little Bit” og “It’s Raining Again”.
text: #000009
text: - Eg veit ikki hvar, men eg vóni at síggja tykkum onkustaðni aftur. Hav tað gott, rópti 68 ára gamli Supertramp sangarin at enda til fjøldina.
text: #000011
text: Myndir: Hátíðarhildu 50 ár við Velbastaðvegin
text: #000016